Predkladacia správa

	Návrh zákona, ktorým sa mení a dopĺňa zákon č. 105/2002 Z.z. o poskytnutí jednorazového finančného príspevku príslušníkom československých zahraničných alebo spojeneckých armád, ako aj domáceho odboja v rokoch 1939 – 1945 v znení neskorších predpisov predkladá podpredseda vlády a minister spravodlivosti Daniel Lipšic ako iniciatívny návrh. 
Obsahom predloženého návrhu zákona je odstránenie možnej výkladovej nejasnosti pri poskytovaní jednorázového príspevku podľa § 4 ods. 5 a doplnenie procesných ustanovení o možnosť kvázi preskúmania rozhodnutia mimo odvolacieho konania.

Prijatím návrhu zákona nevzniknú nové požiadavky na výdavky štátneho rozpočtu na rok 2005. Výdavky, ktoré budú spojené s prijatím tohto návrhu zákona budú hradené v rámci záväzných limitov z rozpočtovej kapitoly Ministerstva spravodlivosti SR. Prijatie návrhu nebude mať ekonomický vplyv, environmentálny vplyv a ani vplyv na zamestnanosť. 

Návrh zákona nie je potrebné prerokovať v Rade hospodárskej a sociálnej dohody.